Grizkapa verda kolombo

La Grizkapa verda kolombo kaj ankaŭ Cindrokapa verda kolombo (Treron phayrei) estas specio de birdo de la familio de Kolombedoj kaj genro Treron de verdaj kolomboj, kiu estas disvastigata tra Azio kaj Afriko. Ĝi troviĝas el Nepalo, nordorienta Barato, kaj Bangladeŝo ĝis sudokcidenta Ĉinio, Birmo, Tajlando, Laoso, kaj Vjetnamio. Multaj fakuloj disigis la specion el la komplekso de la Pompadora verda kolombo dum aliaj inkludas ĝin ene. Ĝi estis aldonita al la Ruĝa Listo de IUKN en 2014.

Kutimaro
La cindrokapa verda kolombo kutime troviĝas sola aŭ en malgrandaj grupoj. Ĝia flugo estas rapida kaj rekta, kun regulaj batoj kaj foja akra flugilfrapado, kiuj estas karakterizaj por kolomboj ĝenerale. Ĝi manĝas la semojn kaj fruktojn de vasta gamo da plantoj. Ĝi konstruas neston el bastonetoj en arbo kaj demetas du blankajn ovojn.

Aspekto
Temas pri specio kun evidenta Seksa duformismo. La masklo havas helverdajn kapon, kolon, ventron kaj supran voston, dum la brusto estas iom oranĝeca kaj plej rimarkinde la dorso kaj flugilkovriloj estas tre kaŝtanbrunaj; la pugareo kaj piedoj estas oranĝruĝaj; la flugilplumoj estas nigrecaj kun flavaj bordoj. La ino estas ĝenerale helverda sed ankaŭ ĉe ŝi la flugilplumoj estas nigrecaj kun flavaj bordoj.

Referencoj

 Eksteraj ligiloj 
 Rasmussen, P.C., kaj J.C. Anderton. 2005. Birds of South Asia: the Ripley guide. Lynx Edicions kaj Smithsonian Institution.

Kategorio:Kolombedoj
Kategorio:Birdoj de Sud-Orienta Azio
Kategorio:Birdoj de Barato